b'\n_START_ARTICLE_\nKoncertna dvorana Vatroslava Lisinskog\n_START_SECTION_\nBakgrunn\n_START_PARAGRAPH_\nI 1957 besluttet Zagrebs bystyre \xc3\xa5 bygge en innend\xc3\xb8rs flerbruksarena i byen. En gruppe arkitekter ledet av Marijan Haberle vant arkitektkonkurransen. Byggearbeidene startet i 1961, men oversv\xc3\xb8mmelser og \xc3\xb8konomiske problemer utsatte ferdigstillelsen. F\xc3\xb8rst 29. desember 1973, tolv \xc3\xa5r etter byggestart, \xc3\xa5pnet konserthuset d\xc3\xb8rene._NEWLINE_Konserthuset har v\xc3\xa6rt vertskap for en rekke konserter med musikere fra de fleste musikksjangre \xe2\x80\x93 klassisk musikk, opera, ballett og teater. I tillegg arrangeres det jevnlig kongresser og konferanser i konserthuset. De f\xc3\xb8rste 30 \xc3\xa5rene hadde konserthuset rundt 10 millioner bes\xc3\xb8kende. _NEWLINE_Vatroslav Lisinski konserthus ble pusset opp i 1989 og var  vertskap for Eurovision Song Contest \xc3\xa5ret etter. I 1992 ble kobbertaket byttet ut, og huset ble ytterligere pusset opp i 1999 og 2009.'